**Tiltakskort for aktivitetsdager i regi av Kulturnettverket   
med hensyn til koronavirus**

Godkjent av spl i beredskapsteam v/SI Reinsvoll, Svein Erik Gransjøen

Vi organiserer aktivitet i tråd med helsemyndighetenes smittevernråd, og tilstreber å etterfølge smittevernregler og smitteforebyggende tiltak.   
Deltakelse er likevel på eget ansvar.

Det vil i praksis si:

* Dersom man er syk (også bare svake symptomer) kan man ikke komme på aktiviteter i regi Kulturnettverket. Dette informeres det om i invitasjonen.
* Oppmøteplassen til må ha stort nok areal til at vi kan overholde avstandsregelen på minimum 1 meter.
* Vi går på tur i grupper på maks 5 personer og sammen med personer fra egen kommune/enhet (organiseres etter påmelding).
* Alle holder god avstand, minst 1 meter.
* Vi minner om at ingen tar på hverandre eller hverandres utstyr (telefon, sekk, drikkeflaske etc.)
* Vi sikrer at alle får informasjon om hoste- og håndhygiene og sikrer tilgang på hånddesinfeksjon.
* Dersom en deltaker (bruker eller ansatt) får symptomer på akutt luftveisinfeksjon på våre aktivitetsdager, må vedkommende avbryte turen/opplegget. Kulturnettverket må sikre nok personell, slik at én person kan avses til å sørge for at vedkommende kommer seg hjem. Munnbind må brukes dersom det ikke er mulig å opprettholde en avstand på 1,5 m (for eksempel i bil).
* Vi legger opp til trygge aktiviteter og tar ingen unødvendig risiko med hensyn til terreng og utfordringer.
* Alle har med egen mat og drikke der det er aktuelt.
* Måltider organiseres i grupper enhets- og kommunevis. Avstand og håndhygiene ivaretas.
* Sosiale tiltak organiseres utendørs med minst 1 meters avstand.
* Sosialt samvær innendørs foregår i egen gruppe etter gjeldende regler.